Activitats – Colònies Cal Ferrer
Colònies Cal Ferrer
Casa de Colònies Cal Ferrer a Porqueres
Activitats amb família o amics
Colònies i ofertes
Festes infantils i celebracions
(adaptem les activitats a les edats dels participants)
Sabeu qui és en Morgat? Un personatge de llegenda mític de Banyoles. Coneixeu el seu hort? un hort natural amb animals de granja. Voleu conèixer els secrets d’en Morgat i els seus amics?
Tallers de meteorologia ambiental i activitats d’educació emocional “quin temps fa dins teu?”
L’Àvia Consol no té memòria ni recorda algunes coses. El seu hort és màgic i té un do especial per ajudar a la gent a ser feliç i a estar contenta. Vols saber com ho fa?
Directament dels EEUU arriba en un vol especial la Dora, una exploradora que busca un fòssil perdut. Els últims informes de la NASA situen el fòssil a les Estunes, paratge màgic de Banyoles. Però només té una brúixola i uns check-points que li han col.locat uns amics científics de Girona. L’acompanyem a buscar el fóssil perdut? Abans, però, haurem de demostrar que sabem treballar en equip….
Hi ha una dita que diu que si camines sol aniràs més ràpid, però si ho fas acompanyat arribaràs més lluny….I és que treballar en equip treu el millor de nosaltres mateixos. Tots servim per alguna cosa, tots som bons en quelcom…Si unim esforços podem fer coses increïbles! T’apuntes al repte?
PROFESSORAT , FAMÍLIES I EDUCADORS:
Formació en Educació Emocional i Habilitats Socials. Què diu la neurociència.
Formació en Teràpia Sistèmica: com estàs tu? com està el teu equip? I els alumnes? I la relació escola-alumnes-professors?
Píldores formatives, xerrades.
Coaching per professors/es.
Xi kung i meditació per professors/es; autocontrol emocional, gestió de l’estrès, mindfulness. Ens desplacem al vostre centre!
EL VIATGE D’ULISSES. Edats recomanades de 5 a 10 anys.
Ulisses és un fantasma. Però un fantasma que no fa por , eh. Un personatge misteriós apareix a les golfes de casa seva i l’anima a fer un viatge per terres llunyanes on coneixerà éssers màgics i descobrirà que ell, Ulisses, també en té, d’emocions!
HISTÒRIES I RIALLES. De 4 a 11 anys.
Contes de l’àvia girats, esbojarrats, on es confon realitat i fantasia, on tothom pot ser allò que vulgui ser…
La bona ubicació de la casa us permet fer excursions a peu i així poder visitar diferents indrets del Pla de l’Estany:
El mirador de Cal Ferrer: Podreu veure una vista de tot l’estany de Banyoles.
El Bosc de Les Estunes: És un bosc de roures i alzines ufanoses, on les esquerdes de travertí us conviden a passejar entre les roques. Descobriu la llegenda de les Goges!
El Parc de les coves prehistòriques de Serinyà: Coneixeu l’escenari on vivien els caçadors recol·lectors de la prehistòria.
El Poblat Neolític de la Draga: Hi podreu veure les reconstruccions de diverses cabanes, graners… i podreu realitzar tallers per conèixer el tipus de vida durant el Neolític.
L’estany de Banyoles: Descobriu la diversitat de fauna del llac natural més gran de Catalunya i dels estanys més petits del seu voltant.
Per a més informació, poseu-vos en contacte amb projecteulisses@projecteulisses.cat